Pályázó: **Dévaványa Város Önkormányzata** (5510 Dévaványa, Hősök tere 1.)

Projekt kódszáma: **KEOP-5.7.0/15-2015-0096**

Projekt címe: **„Dévaványa Város középületeinek energetikai fejlesztése”**

Dévaványa Város Önkormányzata 2015. augusztusában pályázatot nyújtott be közintézményeink komplex épületenergetikai korszerűsítésére. A pályázatot 2015. szeptemberében támogatásra érdemesnek minősítette a Környezet és Energia Operatív Program Irányító Hatósága.

A fentieket figyelembe véve, a tervezett beruházás megvalósítására az Új Széchenyi Terv Környezet és Energia Operatív Program támogatási rendszeréhez kapcsolódóan a Környezet és Energia Operatív Program Irányító Hatóságának döntése értelmében Dévaványa Város Önkormányzata 141.208.799 Ft, azaz Egyszáznegyvenegymillió-kettőszáznyolcezer-hétszázkilencvenkilenc forint összegű, vissza nem térítendő támogatásban részesült. A projekt elszámolható költségeit az Európai Regionális Fejlesztési Alap és a hazai központi költségvetési előirányzat finanszírozza.

A felújítások során a kivitelező az elavult, rossz műszaki állapotú, nehezen záródó külső homlokzati nyílászárókat eltávolítja, helyükre minden szempontból megfelelő, korszerű ajtók és ablakok kerülnek beszerelésre. A nyílászárók cseréjét követően az épületek külső hőszigetelése és vakolása is megvalósul.

A megvalósítandó fejlesztés közvetlen célja az energia-megtakarítás és ezáltal a működési költségek jelentős mérséklése. Az épületek épületenergetikai felújítása teljes mértékben összeegyeztethető az Európai Unió és a Magyarország energetikai stratégiájával. A megvalósult projekt eredményeként érvényesíteni tudjuk a fenntartható fejlődés szempontjait, illetve hozzájárulunk a környezeti szempontokat érvényesítő gazdaságpolitikai kialakításához.

A projekt keretében tervezett energetikai korszerűsítés Dévaványa Város Önkormányzatának alábbi épületein valósul meg:

* Békés Megyei Tisza Kálmán Közoktatási Intézmény Dévaványai Oktatási Egység 5510 Dévaványa, Mezőtúri u. 2.
* Békés Megyei Pedagógiai Szakszolgálat Gyomaendrődi Tagintézménye 5510 Dévaványa, Bem u. 4.